techiaith/cofnodycynulliad_en-cy huggingface dataset:
English: I thank John Griffiths for that. Work continues to ensure that the Welsh Revenue Authority is well prepared for the responsibilities it will discharge from 1 April next year. Partial devolution of income tax from April 2019 will also require new services from Her Majesty's Revenue and Customs.
Welsh: Diolch i John Griffiths. Mae gwaith yn parhau i fynd rhagddo i sicrhau bod Awdurdod Cyllid Cymru yn hollol barod am y cyfrifoldebau y bydd yn eu hysgwyddo o 1 Ebrill y flwyddyn nesaf. Hefyd bydd angen gwasanaethau newydd gan Gyllid a Thollau ei Mawrhydi er mwyn cyflawni'r broses o ddatganoli treth incwm yn rhannol o Ebrill 2019.
English: Cabinet Secretary, the book The Spirit Level and much other evidence show that we all have much to gain from a more equal society in every way. The Joseph Rowntree Foundation this week stated that 400,000 more children and 300,000 more pensioners are living in poverty in the UK now than in 2012-13. The Social Mobility Commission have resigned en masse in protest, in part at least, at the gap between the rhetoric and the actual action and practice of the UK Government. While we wait for a UK Labour Government to create a more equal United Kingdom, are you able to tell us today what steps Welsh Government will take, when it has its new fiscal powers, to introduce a more progressive element to taxation in Wales and a more equal country?
Welsh: Ysgrifennydd y Cabinet, dengys y llyfr The Spirit Level a llawer iawn o dystiolaeth arall fod gan bob un ohonom lawer i'w elwa o gymdeithas fwy cyfartal ym mhob ffordd. Dywedodd Sefydliad Joseph Rowntree yr wythnos hon fod 400,000 yn rhagor o blant a 300,000 yn rhagor o bensiynwyr yn byw mewn tlodi yn y DU erbyn hyn nag a oedd yn 2012-13. Mae'r Comisiwn Symudedd Cymdeithasol a Thlodi Plant wedi ymddiswyddo yn un fflyd mewn protest, yn rhannol o leiaf, yn erbyn y bwlch rhwng y rhethreg a gweithredu a gwaith go iawn gan Lywodraeth y DU. Wrth inni aros am Lywodraeth Lafur ar gyfer y DU fel y gallwn greu Teyrnas Unedig fwy cyfartal, a allwch ddweud wrthym heddiw pa gamau y bydd Llywodraeth Cymru yn eu cymryd, pan fydd ganddi ei phwerau cyllidol newydd, i gyflwyno elfen fwy blaengar mewn perthynas â threthiant yng Nghymru, a gwlad fwy cyfartal?
English: Well, I thank John Griffiths for that. The Rowntree figures, Llywydd, are authentically shocking in showing that the burden of austerity in our country is being carried by those least able to bear it, including - and I think it is genuinely shocking - the number of children in Wales and the United Kingdom who will find themselves living in poverty in the future as a direct result of those policies. That conclusion is not just the conclusion of the Rowntree foundation, it's borne out by Resolution Foundation, by the Institute for Fiscal Studies and by others in the way that John Griffiths said. More equal societies bring with them a huge number of advantages. They enjoy better health, they have less crime, they have less fear of crime and maybe most importantly of all - and this is why the International Monetary Fund and the World Bank both, these days, publish documents calling for more equal societies - they do better economically as well. That's why the Well-being of Future Generations (Wales) Act 2015 has the creation of a more equal Wales at its heart. We took a very modest step on that road this year with the way in which we are using our land transaction tax possibilities. Both can make getting on the property ladder easier in Wales for people on modest incomes and to support businesses at the small and medium-sized end of the spectrum. It was a small but symbolically important step and I'm very glad that we were able to take it.
Welsh: Wel, diolch i John Griffiths. Mae ffigurau Sefydliad Rowntree, Lywydd, yn wirioneddol syfrdanol gan eu bod yn dangos bod baich cyni yn ein gwlad yn cael ei ysgwyddo gan y bobl sydd leiaf abl i'w gynnal, gan gynnwys - a chredaf fod hyn yn wirioneddol warthus - y nifer o blant yng Nghymru a'r Deyrnas Unedig a fydd yn byw mewn tlodi yn y dyfodol o ganlyniad uniongyrchol i'r polisïau hynny. Nid casgliad Sefydliad Rowntree yn unig yw'r casgliad hwnnw, fe'i hategir gan Sefydliad Resolution, gan y Sefydliad Astudiaethau Cyllid a chan eraill fel y dywedodd John Griffiths. Mae cymdeithasau mwy cyfartal yn creu nifer enfawr o fanteision. Maent yn arwain at iechyd gwell, llai o droseddu, mae ganddynt lai o ofn troseddu ac efallai yn bwysicaf oll - a dyma pam fod y Gronfa Ariannol Ryngwladol a Banc y Byd, y dyddiau hyn, yn cyhoeddi dogfennau sy'n galw am gymdeithasau mwy cyfartal - maent yn gwneud yn well yn economaidd hefyd. Dyna pam fod creu Cymru fwy cyfartal yn ganolog i Ddeddf Llesiant Cenedlaethau'r Dyfodol (Cymru) 2015. Cymerasom gam bach iawn i'r cyfeiriad hwnnw eleni gyda'r ffordd rydym yn defnyddio ein posibiliadau mewn perthynas â'r dreth trafodiadau tir. Gall y ddau beth sicrhau bod camu ar yr ysgol eiddo yn haws yng Nghymru i bobl ar incwm cymedrol a chefnogi busnesau ar ben bach a chanolig y sbectrwm. Roedd yn gam bach, ond roedd yn symbolaidd bwysig, ac rwy'n falch iawn ein bod wedi gallu ei gymryd.
English: The next questions are to the Leader of the House and Chief Whip. The first question is from Julie Morgan.
Welsh: Y cwestiynau nesaf yw'r rhai i Arweinydd y Tŷ a'r Prif Chwip. Rwy'n galw'r cwestiwn cyntaf - Julie Morgan.
English: Health boards are expected to consider and monitor the health and well-being of specific vulnerable groups as part of the NHS delivery framework. 'Travelling to Better Health' provides guidance to assist health boards when planning and delivering services for Gypsy and Traveller communities.
Welsh: Disgwylir i fyrddau iechyd ystyried a monitro iechyd a lles grwpiau penodol sy'n agored i niwed fel rhan o fframwaith cyflawni'r GIG. Mae 'Teithio at Iechyd Gwell' yn darparu canllawiau i gynorthwyo byrddau iechyd wrth gynllunio a darparu gwasanaethau ar gyfer cymunedau Sipsiwn a Theithwyr.
English: I thank the Cabinet Secretary for that response. I know that the Welsh Government has worked hard to produce these guidelines. However, when I visited Pembrokeshire last week with the cross-party group, a great deal of concern was expressed by the Gypsies and Travellers who attended the meeting about health provision and, in particular, getting access to general practitioners, and the loss, actually, of a dedicated health visitor who used to be employed by the Unity Project, to visit sites specifically. So, it was a general concern about health, so I wondered how far these guidelines were actually effective.
Welsh: Diolch i Ysgrifennydd y Cabinet am yr ymateb hwnnw. Gwn fod Llywodraeth Cymru wedi gweithio'n galed i gynhyrchu'r canllawiau hyn. Fodd bynnag, pan ymwelais â Sir Benfro yr wythnos diwethaf gyda'r grŵp trawsbleidiol, mynegwyd llawer o bryder gan y Sipsiwn a'r Teithwyr a fynychodd y cyfarfod ynglŷn â darpariaeth iechyd, ac yn benodol, ynglŷn â chael mynediad at feddygon teulu, a cholli ymwelydd iechyd penodedig a arferai gael eu cyflogi gan y Prosiect Undod i ymweld yn benodol â safleoedd. Felly, roedd yn bryder cyffredinol ynglŷn ag iechyd, felly tybed pa mor effeithiol oedd y canllawiau hyn mewn gwirionedd.
English: I was aware that the Unity into the Community project had been a fantastic resource for the community there, and it's very disappointing that it was not able to attract the funding it needed to continue. Nevertheless, we do expect Hywel Dda health board to be working with partners through the primary care clusters to understand the local health needs of all of those communities and to ensure equality of access and outcomes. 'Travelling to Better Health' makes it clear that restricting access to GPs or other health services is not acceptable and provides guidance about how to improve the GP registration for Gypsies and Travellers. The NHS Centre for Equality and Human Rights has developed a specific e-learning package relating to the health needs of Gypsies and Travellers, which will be rolled out for all healthcare practitioners by March 2018, and I will be working with the Cabinet Secretary for Health and Social Services to consider any further action required to ensure the principles of equality of access and health outcomes included in 'Travelling to Better Health' are being progressed and will make sure that the Member is updated and, if she wants to be, involved in making sure that those outcomes are effective.
Welsh: Roeddwn yn ymwybodol fod y prosiect Unity into the Community wedi bod yn adnodd gwych i'r gymuned yno, ac mae'n siomedig iawn na lwyddodd i ddenu'r arian oedd ei angen arno i barhau. Serch hynny, rydym yn disgwyl i Fwrdd Iechyd Hywel Dda weithio gyda phartneriaid drwy'r clystyrau gofal sylfaenol i ddeall anghenion iechyd lleol pob un o'r cymunedau hynny a sicrhau cydraddoldeb o ran mynediad a chanlyniadau. Mae 'Teithio at Iechyd Gwell' yn nodi'n glir nad yw cyfyngu mynediad at feddygon teulu neu wasanaethau iechyd eraill yn dderbyniol ac mae'n darparu canllawiau ynglŷn â sut i wella'r broses o gofrestru Sipsiwn a Theithwyr gyda meddygon teulu. Mae Canolfan Cydraddoldeb a Hawliau Dynol y GIG wedi datblygu pecyn e-ddysgu penodol sy'n ymwneud ag anghenion iechyd Sipsiwn a Theithwyr, a fydd yn cael ei gyflwyno i bob ymarferydd gofal iechyd erbyn mis Mawrth 2018, a byddaf yn gweithio gydag Ysgrifennydd y Cabinet dros Iechyd a Gwasanaethau Cymdeithasol i ystyried unrhyw gamau pellach sy'n angenrheidiol er mwyn sicrhau bod yr egwyddorion cydraddoldeb mynediad a chanlyniadau iechyd sy'n rhan o 'Teithio at Iechyd Gwell' yn cael eu hyrwyddo, a byddaf yn sicrhau bod yr Aelod yn cael y wybodaeth ddiweddaraf, ac os yw'n awyddus, yn cymryd rhan yn y broses o sicrhau bod y canlyniadau hynny'n effeithiol.
English: Diolch Llywydd. A pregnant pause; I was a little bit worried there, but thank you very much indeed. I've been contacted by the Travelling Ahead service, which is supporting the residents association of the Back Bangor Lane Gypsy and Traveller site in Conwy, expressing concern that residents are experiencing physical and psychological ill effects from the level of noise from the adjacent A55. I understand that, although technical reports have identified that resurfacing of the A55 would help relieve this, the Welsh Government has responded only that this section of road will be considered for maintenance as part of the annual prioritisation programme for work. Are you able through your responsibilities and your brief to have a look at this regarding the general desperation that the community is feeling and the impact that this is having on their health and, they believe, on their rights also?
Welsh: Diolch Lywydd. Saib ddisgwylgar; roeddwn ychydig yn bryderus yn y fan honno, ond diolch yn fawr iawn. Mae'r gwasanaeth Teithio Ymlaen, sy'n cefnogi cymdeithas preswylwyr safle Sipsiwn a Theithwyr Back Bangor Lane yng Nghonwy, wedi cysylltu â mi i fynegi pryder fod y preswylwyr yn dioddef effeithiau corfforol a seicolegol o ganlyniad i lefelau sŵn yr A55 gerllaw. Yn ôl yr hyn a ddeallaf, er bod adroddiadau technegol wedi nodi y byddai ailosod wyneb yr A55 yn helpu i liniaru hyn, ymatebodd Llywodraeth Cymru y byddent ond yn ystyried y gwaith o gynnal a chadw'r rhan hon o'r ffordd fel rhan o'r rhaglen flynyddol i flaenoriaethu gwaith. A allwch chi, drwy eich cyfrifoldebau a'ch briff, edrych ar hyn gan ystyried yr anobaith cyffredinol y mae'r gymuned yn ei deimlo a'r effaith y mae hyn yn ei chael ar eu hiechyd, ac yn eu barn hwy, ar eu hawliau hefyd?
English: Yes, indeed, I've had a number of communications from the community there and, indeed, from a number of other interested parties. I will be arranging to go up and visit the site as soon as I possibly can and to talk to the council about what they can do to alleviate the situation, which is clearly a difficult one all round. I'm happy to make the Member aware as soon as I've made those arrangements.
Welsh: Ie'n wir, rwyf wedi cael llawer o ohebiaeth gan y gymuned yno, ac yn wir, gan sawl un arall sydd â diddordeb. Byddaf yn gwneud trefniadau i ymweld â'r safle cyn gynted ag y gallaf, ac yn siarad â'r cyngor ynglŷn â beth y gallant ei wneud i wella'r sefyllfa, sy'n amlwg yn peri pryder i bawb. Rwy'n fwy na pharod i roi gwybod i'r Aelod cyn gynted ag y byddaf wedi gwneud y trefniadau hynny.
English: Through the Superfast Cymru scheme, we've connected businesses across Wales to superfast broadband, and our ultrafast connectivity voucher scheme is providing up to £10,000 for businesses to acquire an ultrafast connection. The Airband project has also connected around 2,000 premises on industrial estates across Wales.
Welsh: Drwy gynllun Cyflymu Cymru, rydym wedi cysylltu busnesau ledled Cymru â band eang cyflym iawn, ac mae ein cynllun taleb gwibgyswllt yn darparu hyd at £10,000 i fusnesau gael cysylltiad gwibgyswllt. Mae prosiect Airband hefyd wedi cysylltu oddeutu 2,000 eiddo ar ystadau diwydiannol ledled Cymru.
English: I'm very grateful for your response, Cabinet Secretary and leader of the house. I'm also grateful for the fact that you're going to be visiting my constituency to talk about the Superfast Cymru roll-out in rural Denbighshire in particular, where, as you will be aware, the current statistics suggest that it's lagging behind significantly in terms of progress when compared to the rest of Wales, with just 84 per cent of premises actually connected versus 92.5 per cent across the rest of the country. That does have an impact on rural businesses in particular, many of whom already face difficulties because of rurality in getting their goods and services out to the marketplace. I appreciate that we've got the ultrafast voucher scheme in place, but many suppliers of alternative services are simply not able to supply either in those localities, so what are you doing to work with the industry to come up with something that is more commercially viable in order to extend the opportunities that superfast and ultrafast broadband speeds can provide to businesses in these situations in my own constituency?
Welsh: Diolch yn fawr iawn am eich ymateb, Ysgrifennydd y Cabinet ac arweinydd y tŷ. Rwyf hefyd yn ddiolchgar am y ffaith y byddwch yn ymweld â fy etholaeth i sôn am y broses o gyflwyno Cyflymu Cymru yng nghefn gwlad Sir Ddinbych yn benodol, gan fod yr ystadegau cyfredol yn awgrymu, fel y gwyddoch, eu bod ar ei hôl hi gryn dipyn o ran cynnydd o gymharu â gweddill Cymru, gyda dim ond 84 y cant o'r eiddo wedi eu cysylltu o gymharu â 92.5 y cant yng ngweddill y wlad. Mae hynny'n effeithio ar fusnesau gwledig yn benodol, gyda llawer ohonynt eisoes yn wynebu anawsterau o ganlyniad i'w natur wledig o ran sicrhau bod eu nwyddau a'u gwasanaethau yn cyrraedd y farchnad. Rwy'n derbyn bod y cynllun taleb gwibgyswllt gennym ar waith, ond nid oes llawer o gyflenwyr gwasanaethau amgen yn gallu cyflenwi yn y mannau hynny ychwaith, felly beth rydych yn ei wneud i weithio gyda'r diwydiant i gynnig ateb mwy masnachol ymarferol er mwyn darparu'r cyfleoedd y gall cyflymder band eang cyflym iawn a gwibgyswllt eu cynnig i fusnesau yn y sefyllfaoedd hyn yn fy etholaeth i?
English: Diolch, Llywydd. Leader of the house, I have raised the question of car washes a number of times in this Chamber, but I make no apologies for raising it yet again. As long as people are being exploited in this way and the Welsh Government buries its head in the sand on this issue, I shall continue to press for action. So, will the leader of the house outline any actions the Government is taking to end this scourge in our society?
Welsh: Diolch, Lywydd. Arweinydd y tŷ, rwyf wedi sôn am fannau golchi ceir sawl gwaith yn y Siambr hon, ond nid wyf yn ymddiheuro am godi'r mater eto. Cyhyd ag y bo pobl yn cael eu hecsbloetio yn y modd hwn a Llywodraeth Cymru yn claddu eu pennau yn y tywod mewn perthynas â'r mater hwn, byddaf yn parhau i bwyso am weithredu. Felly, a wnaiff arweinydd y tŷ amlinellu unrhyw gamau y mae'r Llywodraeth yn eu cymryd i roi terfyn ar y pla hwn yn ein cymdeithas?
English: I assume the Member is referring to people being paid less than the minimum wage, and I share his concern that people should be paid the minimum wage in all business places. In my role as chair of the fair work board's phase 1, I've had a meeting with the enforcement authority, which is a UK-based enforcement authority, around the enforcement of the minimum wage, and we are looking at ways to ensure that the minimum wage enforcement provisions in Wales can be made better in order to - I completely agree - end the scourge of people being paid less than the minimum wage in any industry, anywhere in the country.
Welsh: Rwy'n cymryd bod yr Aelod yn cyfeirio at bobl sy'n cael eu talu lai na'r isafswm cyflog, ac rwy'n rhannu ei bryder y dylid talu'r isafswm cyflog i bawb ym mhob man busnes. Yn fy rôl fel cadeirydd cyfnod 1 y bwrdd gwaith teg, rwyf wedi cael cyfarfod gyda'r awdurdod gorfodi, sy'n awdurdod gorfodi ar gyfer y DU, ynglŷn â gorfodi'r isafswm cyflog, ac rydym yn ystyried ffyrdd o wella'r darpariaethau ar gyfer gorfodi'r isafswm cyflog yng Nghymru er mwyn - cytunaf yn llwyr - rhoi terfyn ar y pla hwn, lle y caiff pobl eu talu lai na'r isafswm cyflog mewn unrhyw ddiwydiant yn unrhyw le yn y wlad.
English: Well, I welcome that small amount of intervention, Minister, but I have to say, Dawn Frazer of the Car Wash Advisory Service said that everything bad you can think of for the British labour force is present in car washes - slavery, low wages, debt bondage, tax evasion and even sex exploitation of young women. So, just looking at that one aspect of low wages can hardly be said to be addressing this problem in the way that it should be addressed.
Welsh: Wel, rwy'n croesawu'r ymyrraeth fach honno, Weinidog, ond mae'n rhaid i mi ddweud, dywedodd Dawn Frazer o'r Car Wash Advisory Service fod popeth gwael y gallwch feddwl amdano ar gyfer llafurlu Prydain i'w weld mewn mannau golchi ceir - caethwasiaeth, cyflogau isel, caethwasiaeth dyled, efadu trethi a hyd yn oed camfanteisio'n rhywiol ar ferched ifanc. Felly, prin y gellir dweud bod edrych ar un agwedd ar gyflogau isel yn unig yn gyfystyr â mynd i'r afael â'r broblem hon yn y ffordd y dylid ei wneud.
English: Well, if the Member has any specific details that he'd like to draw to my attention, I'd be most grateful to receive them, because that is quite a series of accusations. And I'd be very happy to look into any aspect of that that he's able to provide details of.
Welsh: Wel, os oes gan yr Aelod unrhyw fanylion penodol yr hoffai dynnu fy sylw atynt, byddwn yn ddiolchgar iawn i'w derbyn, gan fod honno'n gyfres o gyhuddiadau go ddifrifol. A byddwn yn fwy na pharod i ymchwilio i unrhyw agwedd ar yr hyn y gall ddarparu manylion yn ei gylch.
English: Quite frankly, it's out there in the media all the time. And I'm not quoting; I know you've called into question my statistics on this in the past, but it's out there with such things as the BBC, The Guardian, the Office for National Statistics, the New Statesman and The Independent. All of them have written about this and castigated the situation on a number of occasions, so the statistics and everything else are out there in the public domain.
Welsh: A dweud y gwir, mae hyn i'w weld yn y cyfryngau drwy'r amser. Ac nid wyf yn dyfynnu; gwn eich bod wedi cwestiynu fy ystadegau mewn perthynas â hyn yn y gorffennol, ond mae i'w weld gyda phethau fel y BBC, y Guardian, y Swyddfa Ystadegau Gwladol, y New Statesman a'r Independent. Mae pob un ohonynt wedi ysgrifennu am hyn ac wedi beirniadu'r sefyllfa ar sawl achlysur, felly mae'r ystadegau a phopeth arall ar gael i'r cyhoedd.
English: Thank you for that. I will have another look at it. We have a number of preventative programmes around several of the issues that you've raised, including modern slavery, prevention of sexual harassment in the workforce and the minimum wage provisions, as I've suggested already. I'm more than happy to have another look at it, but if the Member has any specifics he'd like to actually direct my attention to, that would be most helpful.
Welsh: Diolch. Byddaf yn edrych eto ar y mater. Mae gennym nifer o raglenni ataliol ar waith mewn perthynas â nifer o'r materion a nodwyd gennych, gan gynnwys caethwasiaeth fodern, atal aflonyddu rhywiol yn y gweithlu a darpariaethau'r isafswm cyflog, fel y crybwyllais eisoes. Rwy'n fwy na pharod i edrych ar y mater eto, ond os oes gan yr Aelod unrhyw fanylion yr hoffai dynnu fy sylw atynt, byddai hynny o gymorth.
English: Members of your Government have described the Violence against Women, Domestic Abuse and Sexual Violence (Wales) Act 2015 as legislation that breaks new ground. Now, do you think that that is a fair description of how that Act is being implemented?
Welsh: Mae Aelodau'ch Llywodraeth chi wedi disgrifio Deddf Trais yn erbyn Menywod, Cam-drin Domestig a Thrais Rhywiol (Cymru) 2015 fel deddfwriaeth sydd yn torri tir newydd. A ydych chi'n meddwl bod hynny'n ddisgrifiad teg o sut mae'r Ddeddf honno'n cael ei gweithredu?
English: I've only just got to grips with this part of my portfolio, the Member will be aware, and I've yet to have a series of meetings with the officials who work in this area. I've not yet got a full grasp of that, but I'd be very happy to discuss this issue with the Member. I do, myself, have some concerns about the speed of implementation, but I'm not yet in a position to be able to detail them, and I apologise for that.
Welsh: Rwyf ond newydd ddechrau mynd i'r afael â'r rhan hon o fy mhortffolio, fel y gŵyr yr Aelod, a byddaf yn cael cyfres o gyfarfodydd gyda'r swyddogion sy'n gweithio yn y maes hwn. Nid wyf wedi cael crap ar hynny'n llawn eto, ond byddwn yn fwy na pharod i drafod y mater gyda'r Aelod. Mae gennyf rai pryderon ynglŷn â cyflymder gweithredu, ond nid wyf mewn sefyllfa eto i allu rhoi manylion yn eu cylch, ac rwy'n ymddiheuro am hynny.
English: We've seen a report by committee that has expressed great concern about the implementation of the Act - that it is sluggish, or some parts haven't been implemented at all. This week, I received an update on the situation and these are the facts for you: there is no action plan over a year since the strategy was published; it appears that no guidance related to local strategies has been published as of yet; the expert group on healthy relationships hasn't published its recommendations - and those were to be issued in the autumn; it appears that no work was done on the guidance for higher education institutions; no national indicators were published to show progress towards the objectives of the Act; the statutory commissioning guidance, which was to be published in July of this year, hasn't been published; the national adviser has resigned, and no replacement has been appointed. Would you agree that the only thing that breaks new ground here is the incredible scale of lack of action in the two years since this institution passed this legislation?
Welsh: Rydym ni wedi cael adroddiad gan bwyllgor yn mynegi pryderon mawr dros weithredu'r Ddeddf - ei bod yn araf, neu fod rhan ohoni heb eu gweithredu o gwbl. Yr wythnos yma, rydw i wedi cael diweddariad ar y sefyllfa a dyma'r ffeithiau i chi: nid oes yna gynllun gweithredu dros flwyddyn wedi cyhoeddi'r strategaeth; ymddengys na chyhoeddwyd canllawiau yng nghyswllt strategaethau lleol eto; nid ydy'r grŵp arbenigol ar addysg am berthynas iach wedi cyhoeddi ei argymhellion - roedd y rheini i fod allan yn yr hydref; ymddengys na wnaed unrhyw waith ar y canllawiau ar gyfer sefydliadau addysg uwch; ni chyhoeddwyd unrhyw ddangosyddion cenedlaethol i fesur cynnydd tuag at amcanion y Ddeddf; nid yw'r canllaw comisiynu statudol, a oedd i fod i'w gyhoeddi ym mis Gorffennaf eleni, ddim wedi cael ei gyhoeddi; mae'r ymgynghorydd cenedlaethol wedi ymddiswyddo, ac ni chafwyd un newydd eto. A fuasech chi'n cytuno mai'r unig beth sy'n torri tir newydd yn y fan hyn ydy'r raddfa ryfeddol o ddiffyg gweithredu yn y ddwy flynedd ers i'r sefydliad yma basio'r ddeddfwriaeth yma?